Danby Choi

**Danby Choi** (født 1993) er en norsk journalist og redaktør. Han er grunnlegger, eier og sjefredaktør for kulturavisen *[[Subjekt (avis)|Subjekt]]*, som han etablerte i 2013.

Choi har deltatt i flere realityserier, blant annet *[[Spillet (norsk realityserie)|Spillet]]* (2024), *[[Maskorama (sesong 5)|Maskorama]]* (2024),**' ''[[71° nord – team]]'' (2025) og ''[[Skal vi danse (sesong 20)|Skal vi danse]]'' (2025).**'

## Bakgrunn
Chois foreldre kom som arbeidsinnvandrere fra Sør-Korea til Norge. Danby Choi ble født 11. mai 1993 i Oslo, og vokste opp på Oppsal i Oslo og senere på Østerås i Bærum.

Han ble norgesmester i  i 2009 og har tidligere undervist ved Oslo Streetdance Studio. Han publiserte flere dansevideoer på YouTube, noe som ga ham oppmerksomhet og senere samarbeid med flere kjente artister, blant dem Lady Gaga.

Choi har en bachelorgrad i journalistikk fra Høgskolen i Oslo og Akershus, og har blant annet frilanset som kunstanmelder i *[[Aftenposten]]* og spaltist i *[[Dagbladet]]*. Han har også arbeidet i NRK P3 og *Smug*, og vært nettredaktør i *[[Natt&Dag]]*.

## Karriere
*[[Subjekt (avis)|Subjekt]]* ble startet som et papirmagasin i 2013 og utkom i to utgaver. I 2017 ble det stiftet som selskap og etablert som nettavis, mens Choi fremdeles studerte journalistikk.

Han har markert seg i norsk offentlighet i debatter om ytringsfrihet, og som kritiker av det han omtaler som «woke, kanselleringskultur og identitetspolitikk». Choi er åpent homofil og har også vært kritisk til pride-bevegelsen. For dette har både han og *Subjekt* mottatt både støtte og kritikk.

I 2023 ga han ut boken *[[Kanseller meg hvis du kan]]* på Aschehoug forlag, der han beskriver det han mener er en autoritær utvikling i norsk ytringsklima.

I 2025 kom boken *Du skal tro at du er noe – mitt oppgjør med janteloven* på samme forlag.

Choi har deltatt i flere fjernsynsproduksjoner. I 2024 deltok han i den første sesongen av realityserien *[[Spillet (norsk realityserie)|Spillet]]* og i den femte sesongen av *[[Maskorama]]*, der han, forkledd som Moskusen, endte på andreplass. I 2025 deltok han i den fjerde sesongen av *[[71° nord – team]]* sammen med venninnen Nora Haukland, og senere i den tyvende sesongen av *[[Skal vi danse (TV-program)|Skal vi danse]]*, der han endte på fjerdeplass.

## Kontroverser
Choi og *Subjekt* har av enkelte kritikere blitt karakterisert som «transfobisk, rasistisk og kvinnefiendtlig». Andre har gitt positiv omtale, og blant andre samfunnsdebattant Kjetil Rolness har beskrevet *Subjekt* som «en ny frisk stemme, et sunt motsvar til gammelmediene». Choi selv beskriver avisens politiske ståsted som liberalt.

I 2020 ble *Subjekts* kontorer på Grünerløkka utsatt for hærverk etter at Choi hadde kommet med ytringer som ble tolket som en indirekte støtte til den overgrepsdømte kulturprofilen Gaute Drevdal. Choi begrunnet sine uttalelser med at han mente Drevdal var blitt forhåndsdømt i offentligheten.

## Priser og nominasjoner
Choi ble nominert til årets nyskaper av Oslo Redaktørforening i 2020, til årets medienavn av bransjeavisen *[[Kampanje]]* i 2021, og til årets meningsbærer i 2022.

I 2024 ble han nominert til – og vant – prisen årets realitydeltager under Reality Awards 2024.

## Referanser


## Eksterne lenker
* 
*